****

**НАРЕДБА**

**ЗА**

**УПРАВЛЕНИЕ НА**

**ОБЩИНСКИТЕ ПЪТИЩА**

**2018 г.**

##### ГЛАВА ПЪРВА

**ОБЩИ ПОЛОЖЕНИЯ**

**Чл.1** **(1)** С тази Наредба се определят условията и реда за придобиването в собственост, управлението, ползването и изграждането, ремонта, поддържането и финансирането на пътища от общинската пътна мрежа на община Девня.

(2) Наредбата не се прилага за:

1. селскостопанските пътища, осигуряващи достъп до земеделски земи;

2. горските пътища;

3. частните пътища, неотворени за обществено ползване.

**Чл.2** (1) Пътищата на територията на общината образуват единна пътна мрежа и служат предимно за превоз на пътници и товари.

(2) Пътната мрежа се развива съобразно транспортните и социалните потребности на обществото, инфраструктурата на населените места и изискванията на нормативните актове, свързани с националната сигурност, опазването на околната среда и безопасността на движението.

**Чл.3** (1) Общинските пътища са част от местната пътна мрежа, в която се включват и частните пътища.

(2) Общинските и частните пътища са отворени за обществено ползване, осигуряват транспортни връзки от местно значение и са свързани с републиканските пътища или с улиците.

(3) Списъците на общинските пътища и промените в тях се утвърждават от Министерския съвет по предложение на министъра на регионалното развитие и благоустройството, съгласувано с кмета на общината.

**Чл.4** Пътищата имат следните основни елементи:

1. обхват;
2. пътни съоръжения;
3. пътни принадлежности.

**Чл.5** (1) Ограничителната ивица от двете страни на общинските пътища е с ширина до дваметра всяка.

(2) Ограничителната строителна линия при общинските пътища е минимум 10 м., измерена хоризонтално и перпендикулярно на оста на пътя от края на платното за движение или на лентата за аварийно спиране.

**ГЛАВА ВТОРА**

**СОБСТВЕНОСТ И ПОЛЗВАНЕ НА ПЪТИЩАТА**

**Раздел І**

**Собственост**

**Чл.6** (1) Общинските пътища са от местно значение и осигуряват маршрути от общински интерес.

(2) За маршрути от общински интерес се смятат тези, които отговарят поне на едно от следните условия:

1. свързват урбанизирани територии в дадена община помежду им или с общински и областни центрове;

2. осигуряват транспортни връзки с други общински пътища, като образуват с тях непрекъсната пътна мрежа, свързана с републиканските пътища;

3. осигуряват транспортни връзки с местности, курорти, жп гари, пристанища, културно-исторически паметници и други обекти от местно значение;

4. свързват урбанизирани територии с обходни пътища от републиканските пътища.

**Чл.7** Общинските пътища са част от местната пътна мрежа, чиято дължина се променя с решение на Министерския съвет в следните случаи:

1. при промяна на публичната собственост на съществуващите пътища - по предложение на Агенция „Пътна инфраструктура" или на заинтересуваните общини;

2. при промяна на собствеността на съществуващите общински и частни пътища - по силата на взаимна договореност на заинтересуваните общини и на отделни физически или юридически лица;

3. при промяна на характера на съответния маршрут, което води и до промяна на функциите на пътя в транспортната система на страната;

4. при изграждане от общината на нови общински пътища.

**Чл.8** (1) Собствеността на пътищата се разпростира върху всички основни елементи на пътищата – обхват, пътни съоръжения и пътни принадлежности, както и върху всички изоставени при реконструкцията пътни участъци, които са запазени и не е възстановено първоначалното предназначение на земята.

(2) Общинските пътища са публична общинска собственост.

**Чл.9** Собствеността напътищатасе променя в следните случаи:

1. при промяна на функциите и значението на пътя, чрез обявяването му по съответния ред за публична държавна собственост, съответно - за публична общинска собственост;
2. при отчуждаване на частни пътища при условията и по реда на Закона за общинската собственост;
3. въз основа на подадено писмено заявление от физически или юридически лица за прехвърляне на собствеността на общински път и решение на общинския съвет за промяна на публичната собственост на пътя в частна.

**Чл.10** (1)(Изм и доп. С Решение № 326/30.11.2021 г.) Специалното ползване на общинската пътна мрежа от извънгабаритни и/или тежкотоварни МПС се осъществява след разрешение на Кмета на общината или упълномощени от него лица със заповед.

(2) (Изм и доп. С Решение № 326/30.11.2021 г.) За разрешенията за специално ползване на пътищата от извънгабаритни и/ или тежкотоварни МПС се заплащат такси, съгласно приложение №1, тарифа №1 която е неразделна част от настоящата наредба.

##### Раздел ІІ

**Обществено ползване на пътищата.**

**Чл.11** Общинските пътища са отворени за обществено ползване при спазване на правилата, установени със Закона за пътищата и Закона за движението по пътищата.

**Чл.12** (1) За отделни общински пътища или участъци от тях Общината може да въвежда временни забрани за обществено ползване при извършване на ремонтни работи, при природни бедствия и аварии, при неблагоприятен водотоплинен режим на настилката, при възникване на опасност за сигурността на движението и при провеждане на масови спортни мероприятия.

(2) Забраните или разрешенията за въвеждане на забрани по ал.1 по искане на трети лица се издават от кметовете на общините след съгласуване със звено „Пътна полиция" при съответната областна дирекция на Министерството на вътрешните работи.

 (3) Когато с разрешенията по ал.2 се въвеждат забрани за обществено ползване за повече от 8 часа, задължително се сигнализира и указва обходен маршрут.

**Раздел ІІІ**

**Отчуждаване. Ограничения на собствеността**

**Чл.13** (1) Недвижими имоти – собственост на физически и юридически лица, необходими за изграждане и реконструкция на общински пътища се отчуждават при условията и по реда на Закона за общинската собственост.

(2) Когато за изграждането или реконструкцията на общински пътища се засягат земеделски земи или гори и земи от горския фонд, промяната на предназначението им се извършва при условията и по реда на ЗОЗЗ, респективно на ЗГ.

(3) Имоти в границите на урбанизираните територии се отчуждават при условия и по ред, определени със закон.

**Чл.14** (1) Земи извън границите на урбанизираните територии – собственост на физически или юридически лица, могат да се използват временно за нужди, свързани с изграждането, ремонта и поддържането на общински пътища при условията и по реда на Закона за задълженията и договорите.

(2) Временното ползване на земеделските земи или на горите и земите от горския фонд, се урежда при условията и реда на ЗОЗЗ и ППЗЗЗ, респективно – на ЗГ и ППЗГ.

(3) В случаите по ал.1 договорите се сключват от кмета на общината.

(4) В договора по ал.3 се определят условията и срокът за ползване на земята, размерът на наема и дължимото обезщетение, ако такова е предвидено.

(5) Временното ползване се допуска за срок не по-дълъг от пет години, след което земите, възстановени съобразно тяхното предназначение се връщат на собственика.

**Чл.15** (1) При стихийни бедствия и аварии, при които се прекъсва движението по пътя и за неговото възстановяване се налага да се построи обходен път, земите за временно ползване могат да се завземат преди започване на процедурата по чл.16.

(2) Временното завземане на земите в случаите по ал.1 се извършва със заповед на кмета на общината, като на собствениците се дължи обезщетение.

##### ГЛАВА ТРЕТА

**СПЕЦИАЛНО ПОЛЗВАНЕ НА ПЪТИЩАТА**

**Раздел І**

**Общи положения**

**Чл.16** (1) Разрешенията за специално ползване на пътищата се издават по искане на заинтересуваните лица при условията и по реда на чл.26 от Закона за пътищата, наредбата за специално ползване на пътищата и тази Наредба.

(2) Разрешенията за специално ползване на общинските пътища се издават от кмета на общината.

(3) При промяна на заинтересуваното лице разрешението за специално ползване се преиздава.

(4) Разрешението за специално ползване на общинските пътища се издава по образец, утвърден с Наредбата за специално ползване на пътищата по чл.18 от Закона за пътищата.

**Чл.17** (1) Общината отказва издаване на разрешение за специално ползване на пътя, когато:

1. не са налице условията по чл. 26, ал. 7 от Закона за пътищата;

2. специалното ползване предполага увреждане на собствеността на други лица или прави невъзможно ползването на пътя за дейности от обществен интерес;

3. специалното ползване изисква трайна промяна на предназначението и характеристиките на пътя;

4. предстои преустройство на пътя, предвидено с влязъл в сила подробен устройствен план.

5. не е осигурена безопасността на автомобилното движение съгласно изискванията на Закона за движението по пътищата, установено със становище на органите на Министерството на вътрешните работи.

(2) Отказите по ал.1 се мотивират писмено.

**Чл.18** Разрешенията за специално ползване на пътищата се отнемат при неспазване на условията, предвидени в тях и/или при неспазване на изискванията за извършване на съответната дейност.

**Раздел ІІ**

**Изграждане и експлоатация на крайпътна инфраструктура**

**Чл.19** (1) Търговски крайпътни обекти са всички сгради и съоръжения за обслужване на пътуващите и на пътните превозни средства заедно с прилежащия им терен, като: къмпинги, мотели, бензиностанции, газостанции, заведения за хранене, магазини, гаражи и паркинги, пунктове за техническо обслужване на автомобили и пунктове за ремонт на аварирали по пътя автомобили и др., в които се осъществява търговска дейност по смисъла на Търговския закон.

(2) Разрешението за специално ползване на пътя чрез изграждане на търговски крайпътен обект и пътни връзки към него е задължително условие при окомплектоване на проектната документация съгласно чл.144 от ЗУТ, за издаване на разрешение за строеж по смисъла на глава осма, Раздел ІІІ от Закона за устройство на територията.

(3) Разрешението за специално ползване по ал. 3 е валидно за срок от две години и се издава по образец съгласно приложение № 1 към НСПП.

**Чл.20** Към искането за издаване на разрешение за специално ползване заинтересуваното лице прилага:

1. удостоверение за наличие или липса на публични задължения по чл. 87, ал. 6 от Данъчно-осигурителния процесуален кодекс (ДОПК);

2. копие от документа за платена такса за издаване на разрешението;

3. копие от скицата (визата) за проектиране, с която се определят местоположението на обекта и пътната връзка към него, включително спрямо съседните поземлени имоти;

4.  становище на органите на Министерството на вътрешните работи;

5. съгласуван технически проект - част „Пътна" и „Организация на движението".

**Чл.21** (1) Разрешението по чл.18, ал.1 от Закона за пътищата се издава, когато:

1. не са налице основанията за отказ по чл.19, ал.1 от настоящата наредба;
2. са спазени изискванията на Наредба № 1 от 2000 г. за проектиране на пътища
3. отстоянието на търговския крайпътен обект от възли и кръстовища дава възможност за изграждане на пътни връзки към него при спазване на изискванията на наредбата по т.2, като се осигури зона за преплитане преди връзките за главните направления;
4. съседни търговски крайпътни обекти са проектирани като крайпътни обслужващи комплекси, задължително отделени от платното за движение с разделителна ивица и локално пътно платно с общи вход и изход;
5. проектът за сигнализация на обекта отговаря на изискванията на наредбите по чл.14 от закона за движение по пътищата;
6. проектът предвижда повърхностните и отпадъчните води от площадката на търговския крайпътен обект да се отвеждат по начин, който не застрашава целостта на пътното тяло.

(2) Не се разрешава изграждане на нови пътни връзки в зоните на престрояване пред кръстовища и пътни възли, в обхвата на кръгови кръстовища, шлюзове, връзки на пътни възли и уширени пътни участъци, предназначени за кацане на самолети.

**Чл.22** (1) Разрешението за специално ползване на пътя чрез експлоатация на търговски крайпътен обект и пътни връзки към него се издава по искане на заинтересуваното лице при изпълнени условия в разрешението за специално ползване чрез изграждане на търговски крайпътен обект и пътни връзки към него и е задължително условие при окомплектоване на проектната документацията, за издаване на разрешение за ползване по смисъла на глава единадесета от Закона за устройство на територията.

(2) Разрешението за специално ползване по ал.1 е валидно от датата на издаване на разрешението за ползване на строежа по смисъла на чл.177 от Закона за устройство на територията, от която дата се дължи и таксата по чл.18, ал.5 от настоящата наредба.

**Раздел ІІІ**

**Изграждане и експлоатация на рекламни съоръжения в обхвата на пътя**

**Чл.23** (1) Разрешението за специално ползване на пътя е задължително условие при окомплектоването на проектната документация, издадено по смисъла на ЗУТ.

 (2) Разрешението за специално ползване по ал. 1 е валидно за срок от 6 месеца и се издава по образец съгласно приложение № 1 към НСПП.

**Чл.24** Към исканото разрешение за специално ползване по чл. 26 заинтересуваното лице прилага:

1. удостоверение за наличие или липса на публични задължения по чл. 87, ал. 6 ДОПК;

2. копие от документа за платена такса за издаване на разрешението;

3. съгласуван работен проект от общината

4. нотариално заверено съгласие от собственика на земята, когато рекламното съоръжение се изгражда в обслужващите зони на пътя, копие на документ за собственост и актуална скица на имота;

5. протокол за предварителен оглед от общината, органите на Министерството на вътрешните работи и заинтересуваното лице.

**Чл.25** (1) Разрешение за изграждане на рекламни съоръжения се издава, когато:

1. не са налице основанията за отказ по чл.19, ал.1;

2. рекламното съоръжение в обхвата на пътя отстои не по-малко 500 м от пътни възли и кръстовища;

3. рекламното съоръжение не ограничава видимостта на сигнализацията с пътни знаци;

4. рекламното съоръжение в целия си габарит отстои най-малко на 3 м от ръба на пътната настилка, а отстоянието от центъра на носещата му колона до ръба на пътната настилка е не по-малко от 5 м;

5.  разстоянието между отделни рекламни съоръжения по посока на движението е не по-малко от 200 м;

6. горният ръб на фундамента на рекламното съоръжение не надвишава нивото на терена.

(2) Отказва се издаването на разрешение за изграждане на рекламни съоръжения:

1. в зони с ограничена видимост;

2. в уширени пътни участъци, предназначени за кацане на самолети;

3. окачени на конструкцията на мостови съоръжения и надлези;

4. в тунели и на разстояние, по-малко от 200 м;

5. в средната разделителна ивица;

7. наподобяващи пътните знаци и указателните табели по форма, цвят, съдържание и символи.

8. когато рекламното съоръжение е с профил на носещата колона, различен от кръг.

**Чл.26** (1) Разрешението за специално ползване на пътя чрез експлоатация на рекламно съоръжение се издава по искане на заинтересуваното лице при изпълнение на условията в разрешението за специално ползване чрез изграждане на рекламно съоръжение и е задължително условие при окомплектоване на проектната документацията за издаване на разрешение за ползване по смисъла на глава единадесета от Закона за устройство на територията.

(2) Към искането заинтересуваното лице прилага констативен протокол за изграденото рекламно съоръжение. В случаите, когато искането за издаване на разрешение за експлоатация на рекламни съоръжения в обхвата на пътя и в обслужващите зони е подадено по електронен път, констативният протокол за изграденото рекламно съоръжение се подава на хартиен носител.

(3) Разрешението за специално ползване по ал. 1 се издава по образец съгласно приложение № 2 към НСПП.

(4) Срокът на валидност на издадено разрешение за специално ползване на пътя чрез експлоатация на рекламно съоръжение е 10 години.

(5) В едномесечен срок от прехвърляне правото на собственост на съответното рекламно съоръжение новият собственик е длъжен да уведоми писмено администрацията, управляваща пътя, за настъпилата промяна, която се отразява в публичния регистър, воден от нея, и в издаденото разрешение за експлоатация. С уведомлението следва да бъде представено нотариално заверено копие от договора за прехвърляне собствеността на съответното съоръжение.

(6) При промяна на собствеността върху рекламно съоръжение разрешението за специално ползване на пътищата чрез експлоатация на рекламно съоръжение се преиздава на новия собственик за остатъка от срока, определен в старото разрешение. Преиздаденото разрешение за експлоатация на рекламно съоръжение се счита за издадено при условията на разрешението на първоначалния собственик и към него се прилага режимът, приложим за първоначалното разрешение за експлоатация.

(7)  Всяко рекламно съоръжение трябва да бъде обозначено със стикер, съдържащ информация за номера и датата на разрешителното за специално ползване, неговия собственик и телефон за връзка.

(8) За изградено рекламно съоръжение, за което не е поискано разрешение за специално ползване на пътя чрез експлоатация на рекламно съоръжение, се налагат санкциите по чл. 57, ал. 4 от Закона за пътищата.

(9) Всяко съчетание на пътни знаци с рекламен материал се счита за реклама.

**Чл. 27.** (1)  Таксата за специално ползване чрез експлоатация на новоизградено рекламно съоръжение е дължима от датата на издаване на разрешението за специално ползване чрез експлоатация на рекламно съоръжение. При промяна на правото на собственост върху вече изградено рекламно съоръжение таксата за специално ползване чрез експлоатация се дължи от новия собственик от датата на придобиването му, като за задълженията преди тази дата отговорността е солидарна на стария и новия собственик.

(2) Таксата по ал. 1 е дължима и при извършване на ремонт на рекламното съоръжение, както и при извършване на реконструкция, която не налага демонтаж на съоръжението.

(3)  Разрешението за специално ползване чрез експлоатация на рекламно съоръжение се връчва на заинтересуваното лице след заплащане на дължимата годишна такса, а при разсрочено плащане - след първата вноска.

(4) Поставяне, демонтиране, смяна на винил, както и всякакви други ремонтни дейности, свързани с експлоатацията и поддръжката на рекламните съоръжения, следва да се извършват само през светлата част на денонощието от лица, носещи отличителен знак (С12) „Облекло с ярък цвят и светлоотразителни ленти", по възлагане от собственика на рекламното съоръжение.

**Чл. 28.** Собствениците на рекламни съоръжения са длъжни да поддържат рекламните съоръжения и разположените върху тях рекламни пана в техническа изправност.

**Чл. 29.** (1) Не по-рано от 3 месеца и не по-късно от 7 дни преди изтичането на срока на разрешението за експлоатация на рекламно съоръжение собственикът на рекламното съоръжение има право да поиска преиздаване на разрешението. За целта собственикът на рекламното съоръжение подава искане пред общината.

(2) Разрешението за експлоатация се преиздава за нов 10-годишен период, когато са спазени условията на чл. 28 и след заплащане на всички дължими такси за специално ползване чрез експлоатация на съоръжението.

**Раздел ІV**

**Прокарване и ремонт на подземни и надземни проводи и съоръжения в обхвата на пътя**

**Чл.30**. (1) Разрешението за специално ползване на пътя чрез изграждане на нови и ремонт на съществуващи подземни и надземни линейни или отделно стоящи съоръжения в обхвата на пътя и в обслужващата зона е задължително условие за издаване на разрешение за строеж по смисъла на глава осма, раздел III от Закона за устройство на територията.

(2) Разрешението за специално ползване по ал. 1 се издава по образец съгласно приложение № 1 към НСПП.

(3) Разрешението за специално ползване по ал. 1 има действие за срок две години.

**Чл.31.** Разрешението за специално ползване на пътя чрез изграждане на нови и ремонт на съществуващи подземни и надземни линейни или отделно стоящи съоръжения в обхвата на пътя и в обслужващата зона се изисква при:

1. изграждане на подземни и надземни линейни и отделно стоящи съоръжения в обхвата на пътя и в обслужващата зона;

2. пресичане на пътя от подземни или надземни линейни съоръжения;

3. ремонт и реконструкция на подземни или надземни линейни и отделно стоящи съоръжения в обхвата на пътя и в обслужващата зона.

**Чл.32.** Към искането за издаване на разрешение по чл. 33 заинтересуваното лице прилага:

1. декларация по образец на общината, с която се заявява, че при необходимост от изместване на съоръжението заявителят ще извърши това за собствена сметка;

2. удостоверение за наличие или липса на публични задължения по чл. 87, ал. 6 ДОПК;

3. копие от документа за платена такса за издаване на разрешението;

4. съгласуван от общината технически или работен проект за съответния вид специално ползване на пътя, както и становище от органите на Министерството на вътрешните работи за част „Пътна" и част „Организация на движението";

5. документ за собственост и скица на имота, за нуждите на който се изгражда съоръжението а при сключен договор за присъединяване между съответното експлоатационно дружество и лицето, за чиито нужди се изгражда съоръжението, се представя само копието от договора.

6. нотариално заверено пълномощно на представителя на лицето, за чиито нужди се издава разрешението за специално ползване на пътя, в случаите, когато искането не се подава лично.

**Чл.33** (1) Разрешението за специално ползване на пътя чрез изграждане на нови и ремонт на съществуващи подземни и надземни линейни или отделно стоящи съоръжения в обхвата на пътя и в обслужващата зона се издава, при условие че съоръженията са проектирани така, че по време на експлоатацията им и в случай на авария да не засягат елементите на пътя и да не застрашава безопасността на движението.

(2) Разрешението за специално ползване на пътя чрез изграждане на нови и ремонт на съществуващи подземни и надземни линейни или отделно стоящи съоръжения в обхвата на пътя и в обслужващата зона се връчва на заинтересуваното лице след заплащане на дължимата такса.

(3) Когато няколко лица ползват един изкоп за полагане на линейни съоръжения, всяко от тях дължи такса, в пълен размер, като всеки отделен проект подлежи на самостоятелно съгласуване.

(4) Едновременно с разрешението за специално ползване на пътя чрез изграждане на нови и ремонт на съществуващи подземни и надземни линейни и отделно стоящи съоръжения в обхвата на пътя и в обслужващата зона може да бъде поискано и разрешението за специално ползване на пътя при временно ползване на части от пътното платно и на земи в обхвата на пътя.

(5) За ремонт на съществуващи подземни и надземни линейни или отделно стоящи съоръжения в обхвата на пътя и в обслужващата зона се изисква разрешение за специално ползване на пътя чрез временно ползване на части от пътното платно и земи в обхвата на пътя.

(6)  В случаите на внезапно произлезли повреди ремонтната дейност се осъществява съгласно чл. 26, ал. 5от Закона за пътищата, като заедно с уведомяването на общината, се заплаща дължимата такса за временното ползване на части от пътното платно и на земи в обхвата на пътя и се прилага проект (схема) за временна организация на движението при извършване на ремонт.

**Чл.34**. (1) Разрешението за специално ползване на пътя чрез експлоатация на подземни и надземни линейни или отделно стоящи съоръжения в обхвата на пътя и в обслужващата зона се издава по искане на заинтересуваното лице след представяне на координатен регистър на трасето на линейния обект в координатна система Българска геодезическа система 2005 и при изпълнени условия в разрешението за изграждане на нови и ремонт на съществуващи подземни и надземни линейни или отделно стоящи съоръжения в обхвата на пътя.

(2) Към искането за съоръжения, обслужващи конкретни имоти, освен документите по ал. 1 заинтересуваното лице представя и:

1. документ за собственост и скица на имота, за нуждите на който се изгражда съоръжението, а при сключен договор за присъединяване между съответното експлоатационно дружество и лицето, за чиито нужди се изгражда съоръжението, се представя само заверено копие от договора;

2. съгласие от концесионера в случаи, че за пътя е предоставена концесияте по чл. 5, ал. 5.

(3) Разрешението за специално ползване по ал. 1 се издава по образец съгласно приложение № 2 към НСПП.

##### Раздел V

**Временно ползване на части от пътното платно и на земи в обхвата на пътя**

#### Чл.35. Разрешенията за специално ползване на пътя чрез временно ползване на части от пътното платно и на земи в обхвата на пътя се издават по образец, утвърден от кмета на общината.

**Чл.36.** Разрешение за специално ползване на пътя чрез временно ползване на части от пътното платно и на земи в обхвата на пътя се изисква при:

1. провеждане на автомобилни ралита, състезания и други масови мероприятия, при които се налага спиране на движението на пътни превозни средства и отклоняването им по временни маршрути или въвеждане на ограничения за движението им;
2. ограничаване, прекъсване, отклоняване, спиране или въвеждане на ограничения на движението при извършване на строителни, монтажни и ремонтни работи при изграждане на търговски крайпътни обекти и пътни връзки към тях, изграждане на рекламни съоръжения или прокарване и ремонт на подземни и надземни проводи и съоръжения;
3. извършване на други неупоменати дейности в чл.26, ал.1 и 2 от Закона за пътищата, които изискват ограничаване, прекъсване, отклоняване, спиране или въвеждане на други ограничения за движението.

**Чл.37.** Към искането за издаване на разрешение по чл.38 от настоящата наредба заинтересуваното лице прилага:

1. проект или схема за временна организация на движението и писмено становище от звено „Пътна полиция" в съответната областна дирекция на Министерството на вътрешните работи;
2. копие от разрешението за строеж или разрешението за поставяне – в случаите, когато такива се изискват от Закона за устройство на територията;
3. копие от документа за платена такса за издаване на разрешението.

**ГЛАВА ЧЕТВЪРТА**

**УПРАВЛЕНИЕ И КОНТРОЛ**

**Чл.38** (1) Общинските пътища се управляват от кмета на общината.

(2) Общините съгласува с Изпълнителна агенция “Пътища” проектите за изграждане и експлоатация на улиците, част от републиканската пътна мрежа и свързване на общинските пътища с републиканските.

**Чл.39** Кметът на общината:

1. организира, ръководи и контролира дейностите, свързани с изграждането, ремонта, поддържането и управлението на общинската пътна мрежа.
2. организира, възлага и контролира дейностите, свързани с непосредственото изграждане, ремонт и поддържане на общинските пътища.
3. организира и осъществява защита на общинските пътища, включително на пътните съоръжения и принадлежностите на пътя.
4. осигурява общественото ползване на общинските пътища чрез регулиране и контрол, даване на разрешения или въвеждане на забрана за ползване.
5. издава и отнема разрешения за специално ползване на пътищата.
6. съставя актове за нарушения по тази наредба или упълномощава длъжностни лица в администрацията, кметове и кметски наместници на населени места на територията на общината да съставят актове за установяване на нарушенията и издава наказателни постановления.

**Чл.40** (1) В зоната от оста на пътя до ограничителната строителна линия се забранява извършването на всякакво строителство, подобрения или разширения на съществуващите обекти, освен тези които са предназначени за обслужване на пътуващите, при условие, че е гарантирана безопасността на движението.

(2) В обхвата на пътя се забранява:

1. извършването на каквито и да било работи по пътното платно, преди да бъдат поставени необходимите предупредителни и сигнални знаци;
2. поставянето и складирането на материали, които не са необходими за пътя или са резултат от битова или стопанска дейност в съседни имоти;
3. движение на верижни трактори и машини или коли с назъбени колела и гуми с шипове по асфалтови покрития, освен в случаите на снегопочистване;
4. превоз на мокри товари, които наводняват пътното платно;
5. влизането в пътищата с непочистени машини и замърсяването на пътното платно, пътните съоръжения и пътните принадлежности с кал и други отпадъчни материали;
6. влаченето на дървета и слама и др. подобни по пътното платно;
7. използването на пътните съоръжения и пътните принадлежности за рекламна дейност под каквато и да е форма.

**Чл.41** (1) За дейности извън специалното ползване на общинските пътища без разрешение се забранява:

1. в обхвата на пътя без разрешение:

*а)* засаждането или изсичането и изкореняването на дървета и храсти;

*б)* косенето на трева, пашата на добитък и брането на плодове;

*в)* поставянето на пътни знаци;

*г)* поставянето на възпоменателни плочи и знаци;

*2.* в обхвата на пътя и обслужващите зони:

*а)* изграждането на сгради и съоръжения, както и реконструкцията им;

*б)* добиването на кариерни и други материали;

*в)* изграждането на пътни връзки към съседни имоти, включително земеделски земи и горски територии.

(2) За дейности от специалното ползване на общинските пътища без разрешение се забраняват:

*а)* движението на извънгабаритни и тежки пътни превозни средства;

*б)* изграждането на рекламни съоръжения;

*в)* експлоатацията на рекламни съоръжения;

*г)* изграждането на нови и реконструкцията на съществуващи подземни и надземни линейни или отделно стоящи съоръжения на техническата инфраструктура;

*д)* експлоатацията на подземни и надземни линейни или отделно стоящи съоръжения на техническата инфраструктура;

*е)* временното ползване на части от пътното платно и на земи в обхвата на пътя;

*2.* в обхвата на пътя и обслужващите зони:

*а)* изграждането на търговски крайпътни обекти, включително на площадки за оказване на пътна помощ и пътни връзки към тях;

*б)* експлоатацията на търговски крайпътни обекти, включително на площадки за оказване на пътна помощ и пътни връзки към тях.

(3) Собственикът на подземни и надземни съоръжения на техническата инфраструктура, намираща се по обхвата на пътя и обслужващите зони при внезапно произлезли повреди, може да започне веднага възстановителни работи, след разрешение от кмета на общината при условия, че е гарантирана безопасността на движението.

**ГЛАВА ПЕТА**

**ИЗГРАЖДАНЕ, РЕМОНТ И ПОДДЪРЖАНЕ НА ПЪТИЩАТА**

**Раздел І**

**Общи положения**

**Чл.42.** Общината поддържа общинските пътища съобразно транспортното им значение, изискванията на движението и опазване на околната среда.

**Чл.43.** (1) Изграждането, ремонтът и поддържането на общинските пътища се осъществява от общината.

(2) Изместването на отделни пътища или техни участъци във връзка с изграждането или реконструкцията на нови или съществуващи обекти е за сметка на инвеститора, който го е предизвикал.

**Чл.44** Поддържането на общинските пътища включва полагането на системни грижи за осигуряване на целогодишна нормална експлоатация на пътя и осъществяване на мерките за защита на неговите съоръжения и принадлежности.

##### Раздел ІІ

**Зимно поддържане**

**Чл.45** Зимното поддържане включва комплекс от мероприятия, насочени към поддръжка на общинските пътища в зимни условия.

**Чл.46** При зимно поддържане на пътищата се изпълняват следните видове работа:

1. снегозащита на пътищата;
2. събиране и предаване на информация за състоянието на пътната мрежа;
3. снегопочистване;
4. разпръскване на минерални материали /опесъчаване/ за стопяване на снега и леда;
5. организиране на работа при влошени метеорологични условия.

**Чл.47** (1) В земи, съседни на пътните участъци с интензивни снегонавявания през зимния период, могат да се разполагат временно снегозащитни огради и съоръжения по реда на чл.16, ал.1 от настоящата наредба.

(2) Собственици или наематели на имоти, намиращи се по-ниско от земното платно, са длъжни да осигурят нормално функциониране на водоотводните съоръжения.

**Раздел ІІІ**

**Финансиране**

**Чл.48.** (1) Изграждането, реконструкцията, ремонтът и поддържането на общински пътища се финансират със средства, от бюджета на общината, с безвъзмездно предоставени средства, със заеми от международни финансови институции.

(2) Бюджетните средства за финансиране на дейностите по ал.1 се определят със Закона за държавния бюджет и бюджета на общината за съответната година.

**Чл.49.** (1) Предложенията за годишното финансиране и обосновката към него се представят от кмета на общината за разглеждане и одобрение от общинския съвет.

(2) Строителството, ремонтът и поддържането на общинските пътища се финансират със собствени бюджетни средства, целеви субсидии от централния бюджет и други източници.

##### ГЛАВА ШЕСТА

**АДМИНИСТРАТИВНО НАКАЗАТЕЛНИ РАЗПОРЕДБИ**

**Чл. 50.** (1) Наказват се с глоба от 200 лв./102.26 евро до 500 лв./255.65 евро физическите лица, които извършат или разпоредят да бъдат извършени следните дейности в обхвата на пътя:

1. изсичане и изкореняване на дървета и храсти, косене на трева и бране на плодове без разрешение на администрацията, която управлява пътя;

2. паша на добитък и опожаряване на растителността;

3. движение с непочистени от кал машини;

4. превозване на мокри товари, с които се овлажнява платното за движение;

5. превозване на насипни материали в превозни средства, позволяващи тяхното разпиляване;

6. поставяне и складиране на материали, които не са свързани с експлоатацията на пътя;

7. влачене на дървета и други предмети;

8. движение с верижни машини, освен при снегопочистване.

(2) При повторно нарушение по ал. 1 глобата е 500 лв./255.65 евро до 1000 лв./511.29 евро.

**Чл. 51.** (1) Наказват се с глоба от 1000 лв./511.29 евро до 5000 лв./2556.46 евро, ако деянието не представлява престъпление, физическите лица, нарушили разпоредбите на чл. 25, чл. 26, ал. 1, т. 1, букви „в" и „г", т. 2, ал. 2 и ал. 5 и чл. 41 от Закона за пътищата или които извършат или наредят да бъдат извършени следните дейности:

1. нанасяне на повреди или унищожаване на пътищата, пътните съоръжения и принадлежностите на пътя;

2. движение на извънгабаритни и тежки пътни превозни средства и товари без разрешение на собственика или администрацията, управляваща пътя;

3. разпиляване на вредни вещества, опасни за хората и околната среда;

4. извършване в обхвата на пътя на:

а) дейности, застрашаващи безопасността на движението, или използване на пътищата извън тяхното предназначение;

б) дейности, предизвикващи прекъсване, отклоняване или спиране на движението;

5. извършване в обхвата на пътя и обслужващите зони без разрешение на администрацията, управляваща пътя, на:

а) строителни и ремонтни работи по пътищата;

б) прокарване на нови и ремонт на съществуващи телеграфни, телефонни, електропроводни, въжени и други линии, кабели, продуктопроводи, водопроводи, напоителни и други канали;

6. разкриване на кариери на разстояние, по-малко от 300 м от оста на пътя и на по-малко от 1000 м от мостовете, без разрешение на администрацията, която управлява пътя.

(2)  При повторно нарушение по ал. 1 глобата е от 2000 лв./1022.58 евро до 7000 лв./3579.04 евро.

(3) При нарушение по ал. 1, т. 4 и 5 администрацията, управляваща пътя, уведомява писмено районната дирекция за национален строителен контрол с искане за незабавно спиране на строителните работи при условия и по ред, определени в закон.

**Чл. 52.** (1) При нарушения по чл. 71 на юридическите лица и на едноличните търговци се налага имуществена санкция в размер от 1000 лв./511.29 евро до 5000 лв./2556.46 евро, а при нарушения по чл. 72 - в размер от 3000 лв./1533.88 евро до 8000 лв./4090.34 евро.

(2)  При повторно нарушение по чл. 71 имуществената санкция е в размер 2000 лв./1022.58 евро до 7000 лв./3579.04 евро., а по чл. 72 - в размер от 4000 лв./2045.17 евро до 12 000 лв./6135.50 евро.

(3) Работодателят е отговорен солидарно с работника или служителя за причинените от тях щети.

**Чл. 53.** (1) Лице, което не посочи или невярно посочи данни или обстоятелства в декларацията по чл. 26, ал. 7, т. 4 от ЗП, се наказва с глоба или с имуществена санкция в размер от 1000 лв./511.29 евро до 3000 лв./1533.88 евро, ако не подлежи на по-тежко наказание.

(2) При повторно нарушение по ал. 1 глобата или имуществената санкция е в размер от 2000 лв./1022.58 евро до 6000 лв./3067.75 евро.

**Чл. 54.** (1)Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.

(2) Нарушенията се установяват с актове, съставени от длъжностните лица, определени от кмета на общината.

(3) Наказателните постановления се издават от кмета на общината или от упълномощено от него длъжностно лице.

(4) Когато деянието съдържа признаци на престъпление, преписката се изпраща на прокурора за възбуждане наказателно преследване.

**Чл. 55.**  (1) За нарушение по чл. 71, ал. 1 и по чл. 72, ал. 1 освен наложените санкции нарушителят се задължава в определен срок да отстрани последиците от нарушението.

(2)  При неизпълнение на изискванията по ал. 1 последиците се отстраняват от общината, за сметка на нарушителя. За вземането си от нарушителя администрацията може да поиска издаване на заповед за незабавно изпълнение по реда на чл. 418 от Гражданския процесуален кодекс въз основа на извлечение от счетоводните си книги.

(3)  Стойността на извършените работи за отстраняване на последиците от нарушението се установява със счетоводни документи и/или извлечения от счетоводните книги.

(4)  При извършване на дейности, определени от Закона за пътищата като специално ползване на пътищата без разрешение на общината, както и при не плащане на дължимите такси, се налагат следните санкции:

1. при извършване на строителни работи без разрешение, едновременно с прилагането на ал. 1 и 2 и на чл.75 общината, със съдействието на органите на Министерството на вътрешните работи прекъсва достъпа до обекта или демонтира изграденото рекламно или друго съоръжение в обхвата на пътя и ограничителната строителна линия;

2. в случаите на извършено строителство без разрешение общината прекъсва достъпа до обекта или демонтира съоръжението;

3. при забавяне плащането на дължимите годишни такси и продължаващо извършване на разрешеното специално ползване на пътя, общината отнема издаденото разрешение и за сметка на нарушителя прекъсва достъпа до обекта или демонтира съответното рекламно или друго съоръжение;

4. демонтираните рекламни и други съоръжения се съхраняват от общината и ако в срок до един месец от демонтирането не бъдат потърсени или не бъдат уредени взаимоотношенията по реда на този закон, те стават собственост на общината.

(5) Демонтираните и съхранявани в общината рекламни и други съоръжения, ако бъдат потърсени в срока по ал. 4, т. 4, се връщат на заинтересованото лице след заплащане на разходите за демонтаж и съхранение и след заплащане на предвидената санкция.

##### ДОПЪЛНИТЕЛНА РАЗПОРЕДБА

**§1.** За неуредените въпроси в тази Наредба се прилагат разпоредбите на Закона за пътищата и Закона за движение по пътищата и подзаконовите актове по тяхното прилагане.

**§2.** По смисъла на тази Наредба:

1.”Ограничителна строителна линия” е линията, която определя площта от всяка страна на пътя, в която се въвежда разрешителен режим.

2.По смисъла на наредбата “Път“ е всяка земна площ или съоръжение, предназначени или обикновено използвани за движение на пътни превозни средства или пешеходци. Към пътищата се приравняват и улиците.

##### ПРЕХОДНИ И ЗАКЛЮЧИТЕЛНИ РАЗПОРЕДБИ

**§3.** Специалното ползване на пътищата чрез превозване на тежки и извънгабаритни товари се извършва при условията и по реда на наредба№11/2001 година и тарифа №1 неразделна част от настоящата наредба.

**§4**. Заинтересуваните лица, които към датата на влизане в сила на наредбата извършват специално ползване на пътищата по смисъла на §1, т.8 от допълнителните разпоредби на Закона за пътищата, са длъжни в тримесечен срок от тази дата да направят искане до кмета на общината, за издаване на необходимото разрешение за специално ползване на пътищата.

**§5.** Указания по прилагане на наредбата се дават от кмета на общината.

**§6.** Наредбата се приема на основание чл.3 и чл.23 от Закона за пътищата и чл.3 от Закона за движение по пътищата.

§7. Наредбата е приета от Общински съвет – Девня с Решение № 516 от 26.09.2018 г., по протокол № 41, изм и доп. с Решение № 326/30.11.2021 г., доп. с Решение № 212.1.6/30.04.2025 г.

§8.(доп. с Решение № 212.1.6/30.04.2025 г.) Приетите в Наредбата допълнения на думите с посочените суми в евровлизат в сила от датата на въвеждане на еврото в Република България.

**Приложение №1**

**ТАРИФА № 1**

**за таксите, които се събират за преминаване и ползване на
общинската пътна мрежа от извънгабаритни и/или тежкотоварни ППС**

**Чл. 1**. При преминаване по общинските пътища на пътни превозни средства, превишаващи нормите за размери, определени в чл. 5 от Наредба № 11 от 2001 г. за движение на извънгабаритни и тежки пътни превозни средства (обн., ДВ, бр. 65 от 2001 г.; изм. и доп., бр. 67 от 2007 г., бр. 19 от 2010 г., бр. 7 от 2011 г., бр. 97 от 2016 г. и бр. 62 от 2017 г.), наричана по- нататък Наредба № 11 от 2001 г., се събират следните такси:

1. при превишаване на допустимата максимална широчина:

|  |  |  |
| --- | --- | --- |
| № по ред | Превишаване на допустимата максимална широчина | лева/евро |
| 1. | от 0,01 до 0,50 м включително | 10 лв./5.11 евро |
| 2. | над 0,50 до 1,00 м включително | 12 лв./6.14 евро |
| 3. | над 1,00 до 1,50 м включително | 14 лв./7.16 евро  |
| 4. | над 1,50 до 2,00 м включително | 16 лв./8.18 евро |
| 5. | над 2,00 до 2,50 м включително | 18 лв./9.20 евро |
| 6. | над 2,50 до 3,50 м включително | 20 лв./10.23 евро |
| 7. | над 3,50 м | 20 лв./10.23 евро+1 лв./0.51 евро за всеки започнат метър над 3,50 м |

2. при превишаване на допустимата максимална височина:

|  |  |  |
| --- | --- | --- |
| № по ред | Превишаване на допустимата максимална височина | лева/евро |
| 1. | от 0,01 до 0,15 м включително | 10 лв./5.11 евро |
| 2. | над 0,15 до 0,30 м включително | 12 лв./6.14 евро |
| 3. | над 0,30 до 0,50 м включително | 14 лв./7.16 евро |
| 4. | над 0,50 до 1,00 м включително | 16 лв./8.18 евро |
| 5. | над 1,00 м | 16 лв./8.18 евро+1,8 лв./0.92 евро за всеки започнат метър над 1,00 м |

3. при превишаване на допустимата максимална дължина:

|  |  |  |
| --- | --- | --- |
| № по ред | Превишаване на допустимата максимална дължина | лева/евро |
| 1. | от 0,01 до 1,00 м включително | 10 лв./5.11 евро |
| 2. | над 1,00 до 2,00 м включително | 12 лв./6.14 евро |
| 3. | над 2,00 до 3,00 м включително | 14 лв./7.16 евро |
| 4. | над 3,00 до 10,00 м включително | 16 лв./8.18 евро |
| 5. | над 10,00 до 15,00 м включително | 18 лв./9.20 евро |
| 6. | над 15,00 м | 20 лв./10.23 евро |

**Чл. 2**. При преминаване по общинските пътища на пътни превозни средства, превишаващи допустимата максимална маса, определена в чл. 6 от Наредба № 11 от 2001 г., се събират следните такси:

|  |  |  |
| --- | --- | --- |
| № по ред | Превишаване на допустимата максимална маса | лева/евро |
| 1. | от 0,10 до 5,00 т включително | 10 лв./5.11 евро |
| 2. | над 5,00 до 10,00 т включително | 15 лв./7.67 евро |
| 3. | над 10,00 до 20,00 т включително | 20 лв./10.23 евро |
| 4. | над 20,00 до 30,00 т включително | 25 лв./12.78 евро |
| 5. | над 30,00 до 40,00 т включително | 30 лв./15.34 евро |
| 6. | над 40,00 до 50,00 т включително | 35 лв./17.90 евро |
| 7. | над 50,00 до 60,00 т включително | 40 лв./20.45 евро |
| 8. | над 60,00 т | 40 лв./20.45 евро + 3,28 лв./1.68 евро за всеки започнати 10 т над 60 т |

**Чл. 3**. При преминаване по общинските пътища на пътни превозни средства, превишаващи допустимото максимално натоварване на ос на пътните превозни средства, определени в чл. 7 от Наредба № 11 от 2001 г., се събират следните такси:

|  |  |  |
| --- | --- | --- |
| № по ред | Превишаващи допустимото максимално натоварване на ос | лева/евро |
| 1. | от 0,10 до 0,50 т на ос | 10 лв./5.11 евро |
| 2. | от 0,50 до 1,00 т на ос | 15 лв./7.67 евро |
| 3. | от 1,00 до 1,50 т на ос | 20 лв./10.23 евро |
| 4. | от 1,50 до 2,00 т на ос | 25 лв./12.78 евро |
| 5. | от 2,00 до 3,00 т на ос | 30 лв./15.34 евро |
| 6. | от 3,00 до 4,00 т на ос | 35 лв./17.90 евро |
| 7. | над 4,00 т на ос | 35 лв./17.90 евро +1,18 лв./0.60 евроза всеки започнат тон над 4 т |

**Чл. 4**. (1) Когато едно пътно превозно средство е едновременно тежко, претоварено на ос, извънгабаритно по отношение на широчината, височината или дължината, се събират такси отделно за всеки превишен показател.

(2) За ремаркета или полуремаркета с повече от 3 оси, предназначени само за превоз на тежки или извънгабаритни товари, се събират таксите по чл. 3 и 4 без таксите по чл. 5.

**Чл. 5**. (1) За определяне на специален маршрут за движение на тежки или извънгабаритни пътни превозни средства и за издаване на справка за размера на дължимата пътна такса за движение по него се събира такса в размер 70 лв./35.79 евро. Таксата се заплаща след подаване на заявлението за издаване на разрешително съгласно изискванията на Наредба № 11 от 2001 г. Администрацията, управляваща пътя, издава разрешително за движение в рамките на 5 работни дни или прави мотивиран отказ.

(2) Когато по искане на собственика на пътното превозно средство или на собственика на товара администрацията, управляваща пътя, издава разрешително за движение в рамките на 3 работни дни, се събира допълнителна такса в размер 70 лв./35.79 евро, а в рамките на един работен ден – 140 лв./71.58 евро.

 (3) За движение на колесни трактори, тракторни ремаркета и друга колесна самоходна техника за земеделското стопанство, регистрирана за работа съгласно Закона за регистрация и контрол на земеделската и горската техника, за които се издава едногодишно разрешително по чл. 8, ал. 3 от Наредба № 11 от 2001 г., след подаване на заявлението за издаване на разрешително и таксата по ал. 1 и 2, се събират следните годишни такси:

|  |  |  |
| --- | --- | --- |
| № по ред | Превишаване на допустимата максимална широчина | Лева/евро |
| 1. | от 2,55 м до 3,50 м включително | 50 лв./97.79 евро |
| 2. | над 3,50 м до 4,50 м включително | 80 лв./40.90 евро |

**Чл. 6**. (1) При извършване на измерване на осовите натоварвания и общото тегло на товарни автомобили в случаите, в които е установено превишаване на допустимите норми, определени в чл. 6 и 7 от Наредба № 11 от 2001 г., се събира такса в размер 5 лв./2.56 евро.

(2) За извършване на измерване на осовите натоварвания и общото тегло на пътни превозни средства, когато е по искане на собствениците или на лицата, които извършват превоза, се събира такса в размер 5 лв./2.56 евро.

**Чл. 7**. (Изм. - ДВ, бр. 16 от 2020 г. ) Таксите по чл. 1 - 6 се заплащат от водачите на пътни превозни средства в определения размер в левове /в евро, съгласно определения в чл. 1-6, размер.